cyanic-selkie/wikianc huggingface dataset:
கோயம்புத்தூர் பொறியியல் மற்றும் தொழில்நுட்பக் கல்வி நிறுவனம்
அம்சங்கள்
இக்கல்லூரியானது அண்ணா பல்கலைக்கழகத்துடன் இணைவுபெற்றுள்ளது. இது புது தில்லி அகில இந்திய தொழில்நுட்பக் கல்விக் குழுவினால் அங்கீகரிக்கப்பட்டது. இந்நிறுவனம் பெங்களூரில் உள்ள தேசிய மதிப்பீடு மற்றும் தரச்சான்று அவையின் 'ஏ' தரத்துடன் அங்கீகாரம் பெற்றுள்து. மேலும் இது ஐஎஸ்ஓ 9001: 2008 சான்றளிக்கப்பட்ட நிறுவனமாகும்.
குறிப்புகள்
பகுப்பு:கோயம்புத்தூரிலுள்ள பொறியியல் கல்லூரிகள் பகுப்பு:Coordinates on Wikidata
பட்னா சாகிப் மக்களவைத் தொகுதி
பட்னா சாகிப் மக்களவைத் தொகுதி இந்திய மக்களவைக்கான தொகுதியாகும். இது பீகாரின் 40 மக்களவைத் தொகுதிகளில் ஒன்று.
சட்டசபைத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.
ரிச்சர்ட் நியூட்ரா
நியூட்ரா ஆஸ்திரியாவிலுள்ள வியன்னா நகரில் 1892 ஆம் ஆண்டில் பிறந்தார். இவர் புகழ் பெற்ற கட்டிடக்கலைஞரான அடொல்ஃப் லூஸ் (Adolf Loos) என்பவரிடம் படித்தார். இவர் இன்னொரு புகழ் பெற்ற கட்டிடக்கலைஞரான ஓட்டோ வாக்னர் (Otto Wagner) ஆக்கங்களினால் ஈர்க்கப்பட்டார். சிலகாலம், ஜெர்மனியில் எரிக் மண்டல்சொன் (Erich Mendelsohn) என்பவரிடம் பணிபுரிந்த இவர் 1923 ஆம் ஆண்டு அமெரிக்காவுக்குக் குடிபெயர்ந்தார். 1929 இல் அந்நாட்டின் பதிவுப் பிரஜை ஆனார். இவர் பிராங் லாயிட் ரைட்டிடம் குறைந்தளவு காலம் வேலை செய்தபின்னர், இவரது நெருங்கிய நண்பரான ருடோல்ஃப் ஷிண்ட்லர் என்பவரது அழைப்புக்கிணங்கிக் கலிபோர்னியாவில் அவருடன் சேர்ந்து பணி செய்தார். பின்னர் அவரது மனைவியான டையோனே (Dione) எனவருடன் சேர்ந்து தனது சொந்தத் தொழில் தொடங்கினார்.
பகுப்பு:ஆஸ்திரியக் கட்டிடக் கலைஞர்கள் பகுப்பு:செருமானியக் கட்டிடக் கலைஞர்கள் பகுப்பு:அமெரிக்கக் கட்டிடக்கலைஞர்கள் பகுப்பு:1892 பிறப்புகள் பகுப்பு:1970 இறப்புகள்
பாண்டநாடு ஊராட்சி
பாண்டநாடு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள செங்கன்னூர் வட்டத்தில் உள்ளது. இது 10.39 சதுர கி.மீ பரப்பளவில் அமைந்துள்ளது.
வெளியிணைப்புக்கள்
பகுப்பு:ஆலப்புழை மாவட்டத்தில் உள்ள ஊராட்சிகள்
நரசிங்கமங்கலம் கூத்தபெருமாள் அய்யனார் கோயில்
நரசிங்கமங்கலம் கூத்தபெருமாள் அய்யனார் கோயில் தமிழ்நாட்டில் தஞ்சாவூர் மாவட்டம், நரசிங்கமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கூத்த பெருமாள் அய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அரசு மருத்துவக் கல்லூரி, நாகப்பட்டினம்
அரசு மருத்துவக் கல்லூரி, நாகப்பட்டினம் (Government Medical College, Nagappatinam) என்பது தமிழ்நாட்டின் நாகப்பட்டினம் மாவட்டத்தில் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். நாகப்பட்டினம் மாவட்டத்தில் அரசு மருத்துவக் கல்லூரி அமைத்திட, நாகப்பட்டினம் அருகே உள்ள ஒரத்தூரில் 60.04 ஹெக்டேரில் ரூபாய் 366.8 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார். நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர்.
மேற்கோள்கள்
பகுப்பு:தமிழ்நாட்டு மருத்துவக் கல்லூரிகள் பகுப்பு:நாகப்பட்டினம் மாவட்ட பல்கலைக்கழகங்களும் கல்லூரிகளும்
சன்மார்க்க போதினி (இதழ்)
சன்மார்க்க போதினி என்பது இலங்கை, யாழ்ப்பாணத்தில் இருந்து தமிழில் வெளிவந்த ஒரு மாத இதழாகும். இவ்விதழ் 1884 ஆம் ஆண்டு முதல் ச. தம்பிமுத்து (1857-1937) என்பவரால் அச்சுவேலியில் அச்சிடப்பட்டு வெளிவந்தது. 47 ஆண்டுகள் இவ்விதழ் வெளிவந்தது.
சன்மார்க்க போதினியில் சுவாமி ஞானப்பிரகாசர் தொடராக எழுதிய சில கட்டுரைகள் பின்னர் யாழ்ப்பாண வைபவ விமரிசனம் என்ற பெயரில் நூலாக வெளியிடப்பட்டது.
மேற்கோள்கள்
பகுப்பு:ஈழத்துப் பத்திரிகைகள் பகுப்பு:1880 களில் வெளிவந்த தமிழ் இதழ்கள்
பசும்பொன் (திரைப்படம்)
பசும்பொன் (Pasumpon) 1995 ஆம் ஆண்டு வெளிவந்த தமிழ்த் திரைப்படமாகும்.பாரதிராஜா இயக்கத்தில், சீமான் கதை, திரைக்கதை எழுதி வெளிவந்த இத்திரைப்படத்தில் சிவாஜி கணேசன்,பிரபு மற்றும் பலரும் நடித்துள்ளனர்.
வகை
கிராமப்படம்
வெளி இணைப்புகள்
பகுப்பு:1995 தமிழ்த் திரைப்படங்கள்‎ பகுப்பு:கிராமத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பாரதிராஜா இயக்கிய தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:பிரபு நடித்த திரைப்படங்கள் பகுப்பு:ராதிகா நடித்த திரைப்படங்கள்
சார்லட்டி மூர் சிட்டர்லி
சார்லட்டி எம்மா மூர் சிட்டர்லி (Charlotte Emma Moore Sitterly) (செப்டம்பர் 24, 1898 – மாச்சு 3, 1990) ஓர் அமெரிக்க வானியலாளர் ஆவார். இவர் தன் விரிவான சூரியனும் வேதித் தனிமங்களும் சார்ந்த கதிர்நிரல் ஆய்வுகளுக்காக பெயர்பெற்றவர். இவரது தரவுகளின் பட்டியல் இன்றும் வழக்கமாகப் பயன்படுத்தப்படுகிறது.
இளமையும் கல்வியும்
இவர் ஜார்ஜ் டபுள்யூ. , எலிசபெத் வால்டன் மூர் ஆகிய இணையருக்குக் கோட்சுவில்லி எனும் பென்சில்வேனியாவைச் சேர்ந்த சிற்றூருக்கு அருகில் பிறந்தார். இவரது தந்தையார் பென்சில்வேனியாவைச் சேர்ந்த செசுட்டர் கவுன்டி பள்ளிகளுக்கு கண்காணிப்பாளராக இருந்தார். இவரது தாயார் ஒரு பள்ளி ஆசிரியை ஆவார். இவரது பெற்றோர் இருவரும் குவேக்கர்கள். இவரும் வாழ்நாள் முழுதும் பால்லோபீல்டு நண்பர் கூட்டத்தில் இருந்தார்.
தகைமைகள்
விருதுகள் சிறப்புகள் இவரது பெயரைத் தாங்கியவை
மேற்கோள்கள்
பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:1898 பிறப்புகள் பகுப்பு:1990 இறப்புகள் பகுப்பு:பெண் வானியலாளர்கள்
டி. ஹரிதாஸ்
'''டி. அரிதாசு' (D. Haridoss'', பிறப்பு: அக்டோபர் 21, 1948) ஒரு இந்திய அரசியல்வாதியாவார். திண்டிவனம் சட்டமன்றத் தொகுதியிலிருந்து பதினான்காவது தமிழ்நாடு சட்டமன்றத்தில் உறுப்பினராக இருந்தார். இவர் அனைத்து இந்திய அண்ணா திராவிட முன்னேற்ற கழகம் கட்சியையும் பிரதிநிதித்துவப்படுத்தினார்.
அரிதாசு 1948 ஆம் ஆண்டு அக்டோபர் 21 ஆம் தேதி பாந்தமங்கலம் என்ற இடத்தில் பிறந்தார். இவர் ஒரு மருத்துவராவார்.
மேற்கோள்கள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சரோஜினி வரதப்பன்
சரோஜினி வரதப்பன் (Sarojini Varadappan, செப்டம்பர் 21, 1921 - அக்டோபர் 17, 2013) தமிழகத்தைச் சேர்ந்த சமூக சேவகி ஆவார். இவர் தமிழக முன்னாள் முதல்வர் பக்தவத்சலத்தின் மகளாவார்.
இளமைக் காலம்
சரோஜினி செப்டம்பர் 21, 1921 ஆம் ஆண்டு பக்தவத்சலம், ஞானசுந்தராம்பாள் ஆகியோருக்கு மகளாகப் பிறந்தார். ஒன்பதாம் வகுப்பு வரை லேடி சிவசாமி பெண்கள் பள்ளியில் படித்த இவர், அதன் பிறகு படிப்பை கைவிட்டார். இவர் தனி ஆசிரியர் மூலமாக இந்தியில் விசாரத் பயின்றார். இவர் இந்திய தேசிய காங்கிரசு அமைப்பிலும், காங்கிரசு சேவை தளத்திலும் தன்னுடைய ஆரம்ப காலத்தில் இருந்தார்.
சிறிய வயதிலேயே தன்னுடைய உறவினரான வரதப்பன் என்பவரை மணந்தார்.
சரோஜினி தன்னுடைய திருமணத்திற்குப் பிறகு மைசூர் பல்கலைக்கழகம் வாயிலாக அரசறிவியல் துறையில் முதுகலை பயின்றார். சென்னைப் பல்கலைக்கழகத்தில் வைஷ்ணவத்திலும் முதுகலைப் பட்டம் பெற்றார். தன்னுடைய 80-வது அகவையில் "சமூக சேவை மற்றும் நாராயணன் இயக்கம்" என்ற தலைப்பில் முனைவர் பட்டத்திற்கான முன்மொழிவை வைத்தார்.
இசை
சரோஜினி, பாரூர் சுந்தரம் ஐயர் என்பவரிடம் இசையை முறையாக பயின்றார். இவர் காங்கிரசு கூட்டங்களில் வாழ்த்துப் பாடல்களை பாடியுள்ளார். இவர் சத்ரிய பாடங்களையும், தமிழ்ப் பாடங்களையும் மைலாப்பூர் கவுரி அம்மாவிடமும், பாரதியார் பாடல்களை கிருஷ்ணா ஐயரிடமும், இந்தி பஜன்களை வீனா விசாலாக்‌ஷியிடமும் பயின்றார்.
சமூக சேவை
தன்னுடைய சிறிய வயதிலிருந்தே சமூக சேவையில் ஈடுபாடு கொண்டிருந்தார். இவருடைய தாயார் ஞானசுந்தராம்பாள் உமன்ஸ் இந்தியா அசோசியேசன் (Women's India Association (WIA)) என்ற அமைப்பில் இருந்ததால், சரோஜினியும் அவருடன் இணைந்து கொண்டார். அவ்வமைப்பின் தலைவராக உயர்ந்தார். சரோஜினியின் தலைமையில், இவ்வமைப்பின் கிளை நான்கிலிருந்து எழுபத்தியாறாக உயர்ந்தது. இவர் மைலாப்பூர் அகாதமியின் தலைவராகவும் இருந்தார்.
சரோஜினி, இந்திய செஞ்சிலுவைச் சங்கத்தில் 35 வருடத்திற்கு மேலாக இருந்தார். மாரி சன்னா ரெட்டி ஆளுநராக இருந்தபோது இவர் இச்சங்கத்தின் தலைவராக நியமிக்கப்படார். அதுவரையில் ஆளுநர்களின் மனைவியரே அப்பதவியை ஏற்றுவந்தனர். சன்னா ரெட்டியின் மனைவியும், சரோஜினிக்கு ஆதரவு தெரிவித்தார்.
விருதுகள்
சரோஜினிக்கு, இந்திய அரசால் வழங்கப்படும் நாட்டின் நான்காவது உயரிய குடியியல் விருதான பத்ம ஸ்ரீ விருது, 1973 ஆம் ஆண்டு வழங்கப்பட்டது. பின்னர் இவருக்கு, 2004 ஆம் ஆண்டு ஜம்னாலால் பஜாஜ் விருது மற்றும் 2009 ஆம் ஆண்டு, பத்ம பூசன் ஆகியவை இவருடைய சமூக சேவையை பாராட்டி வழங்கப்பட்டது.
இறப்பு
உடல்நலக்குறைவு காரணமாக தன்னுடைய 92வது அகவையில், 2013 ஆம் ஆண்டு அக்டோபர் 17 ஆம் நாள் இறந்தார்.
குறிப்புகளும் மேற்கோள்களும்
பகுப்பு:1921 பிறப்புகள் பகுப்பு:2013 இறப்புகள் பகுப்பு:சமூக சேவகர்கள் பகுப்பு:பத்மசிறீ விருது பெற்ற தமிழர்கள் பகுப்பு:பத்ம பூசண் விருது பெற்ற தமிழர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழ்நாட்டுப் பெண் கல்வியாளர்கள் பகுப்பு:ஜம்னாலால் பஜாஜ் விருது பெற்றவர்கள்
கிறிஸ்து முள்
முள் கிரீடம், கிறிஸ்து தாவரம் அல்லது கிறிஸ்து முள் (Euphorbia milii) என்பது மடகாசுகரை பூர்வீகமாகக் கொண்ட, யூபோர்பியாசியே குடும்பத்தைச் சேர்ந்த ஒரு  பூக்கும் தாவர இனமாகும். இந்த இனத்தின் பெயரானது 1821 இல் பிரான்சுக்கு இந்த இனத்தை அறிமுகப்படுத்திய ரீயூனியனின் ஆளுநராக இருந்த பரோன் மிலியசை நினைவுபடுத்துகிறது. பண்டைய காலங்களில் இந்த இனம் மத்திய கிழக்கில் அறிமுகப்படுத்தப்பட்டது என்று நம்பப்படுகிறது. மேலும் இதன் பெயர் கிறிஸ்துவுக்கு அணிவிக்கப்பட்ட முள்முடியுடன் தொடர்புபடுத்துகிறது. இது பொதுவாக வெப்பமான காலநிலையில் வளர்க்கக்கூடிய அலங்கார வீட்டு தாவரமாக பயன்படுத்தப்படுகிறது. இதன் பொதுப் பெயரானது இயேசு சிலுவையில் அறையப்பட்டபோது அணிவிக்கப்பட்ட முள் கிரீடத்தையும் அவரது குருதியையும் குறிக்கும் வகையில் முட்கள் மற்றும் அடர் சிவப்பு பூக்களின் நிறம் ஆகியவற்றைக் கொண்டதால் இடப்பட்டது.
விளக்கம்
இது 1.8 மீ (5 அடி 11 அங்குலம்) உயரம் வரை, அடர்த்தியான முட்கள் நிறைந்த ,சதைபற்று கொண்ட தண்டுகளுடன் வளரும் ஒரு புதர் செடி ஆகும். 3 செமீ (1.2 அங்குலம்) நீளமுள்ள நேரான, மெல்லிய முட்கள், மற்ற தாவரங்களின் பற்றிக்கொள்ள உதவுகின்றன. புதியதாக வளரும் தண்டுகளில் சதைப்பற்றுள்ள, முக்கியமாக பசுமையான இலைகள்  காணப்படும். அவை 3.5 செமீ (1.4 அங்குலம்) நீளமும் 1.5 செமீ (0.59 அங்குலம்) அகலமும் கொண்டவை. இதன் மலர்கள் சிறியவை, நன்கு தெரியும் ஒரு ஜோடி இதழ்கள் போன்ற பூவட்டமானது, மாறுபட்ட சிவப்பு, இளஞ்சிவப்பு அல்லது வெள்ளை நிறத்தில், 12 மிமீ (0.47 அங்குலம்) அகலம் வரை இருக்கும். தாய்லாந்தின் துணா மாவட்டமான வாட் ஃபிரிக் உலகின் மிக உயரமான கிறிஸ்து முள் செடியின் தாயகம் என்று கூறப்படுகிறது. இந்த தாவரம் வசந்த காலத்திற்கும் கோடைகாலத்திற்கும் இடையில் செழித்து வளரும். ஆனால் ஆண்டு முழுவதும் பூக்களைக் கொண்டிருக்கும். thumb| முட்களின் கிரீடத்தில் பிறழ்வு
நச்சுத்தன்மை
இதன் சாறு மிதமான நச்சுத்தன்மை கொண்டது. மேலும் தோல் அல்லது கண்களில் படும்போது எரிச்சலை ஏற்படுத்தும். உட்கொண்டால், கடுமையான வயிற்று வலி, தொண்டை மற்றும் வாய் எரிச்சல், வாந்தி ஏற்படும். இதில் உள்ள நச்சுப் பொருட்கள் ஃபோர்போல் எஸ்டர்கள் என அடையாளம் காணப்பட்டுள்ளன. வளர்ப்பு விலங்குகளான குதிரைகள், செம்மறி ஆடுகள், பூனைகள், நாய்களுக்கு இது மிகவும் நச்சுத்தன்மை வாய்ந்தது. மனிதர்களுக்கு இது லேசான நச்சுத்தன்மையுடையதாகவும், எரிச்சலூட்டும் பொருளாக மட்டுமே உள்ளது.
பூச்சிக்கொல்லி
இந்த தாவரம் ஒரு பயனுள்ள மெல்லுடலி கொல்லி மற்றும் பூச்சிக் கட்டுப்பாட்டுக்கு இயற்கையான மாற்றுப் பொருளாக நிரூபிக்கப்பட்டுள்ளது. உலக சுகாதார அமைப்பு (WHO) நத்தையைக் கட்டுப்படுத்த உதவ இந்த தாவரத்தைப் பயன்படுத்த பரிந்துரைத்துள்ளது. குறிப்பாக அகனிய நாடுகளில். ஸ்கிஸ்டோசோமியாசிஸ் என்பது நன்னீர் ஒட்டுண்ணிகளால் ஏற்படும் ஒரு தொற்று நோயாகும், இது நத்தைகளால் பரவுகிறது. ஒட்டுண்ணியிலிருந்து நோய்த்தொற்று ஏற்படுவதைத் தவிர்ப்பதற்காக நத்தைகளின் எண்ணிக்கையைக் கட்டுப்படுத்த இந்த தாவரத்தின் சாறு பயன்படுத்தப்படுகின்றது.
வகைகள்
கிறிஸ்து முள் என்பது ஒரு மாறுமியல்புடைய இனமாகும். இதில் பல வகைகள் விவரிக்கப்பட்டுள்ளன; இவற்றில் சிற்சில ஆசிரியர்களால் தனித்துவமான இனங்களாகக் கருதப்படுகின்றன. ''E. milii var. splendens ( E. splendens'' ) கிழக்கு இந்தியா மற்றும் நேபாளத்தின் போடோ மக்களால் கடைப்பிடிக்கப்படும் சிறுபான்மை சமயமான பாத்தூயிசத்தின் உயர்ந்த தெய்வத்தின் உயிருள்ள உருவகமாக கருதப்படுகிறது.
சாகுபடி
கிறிஸ்து முள் தாவரத்தின் தண்டுகளை வெட்டி நடுவதன் மூலம் இனப்பெருக்கம் செய்யலாம். கிறிஸ்து முள் கடினமான தாவரம் அல்ல, மேலும் 10 C க்கும் குறைவான வெப்பநிலையை தாங்காது. கடுமையான வெப்ப நிலை உள்ள பகுதிகளில் முழு சூரிய ஒளியில் கண்ணாடி கூரையின் கீழ் வளர்க்கப்பட வேண்டும். உறைபனி போன்ற ஆபத்துகள் இல்லாத கோடைக் காலத்தின் போது, இதை ஒரு பாதுகாப்பான இடத்தில் வெளியே வைக்கலாம்.
மேற்கோள்கள்
பகுப்பு:தாவரங்கள்
எம். நாகலாபுரம் ஊராட்சி
'''எம். நாகலாபுரம் ஊராட்சி' (M. nagalapuram Gram Panchayat''), தமிழ்நாட்டின் விருதுநகர் மாவட்டத்தில் உள்ள சாத்தூர் வட்டாரத்தில் அமைந்துள்ளது. இந்த ஊராட்சி, அருப்புக்கோட்டை சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 951 ஆகும். இவர்களில் பெண்கள் 503 பேரும் ஆண்கள் 448 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நடராஜன்
நடராஜன் என்ற தலைப்பில் உள்ள கட்டுரைகள்:
சாலோ அப்டெச்லாம்
சாலோ அப்டெச்லாம் (Salah Abdeslam arabisch ‏صلاح عبد السلام‎, DMG Ṣalāḥ ʿAbd as-Salām, பிறப்பு: செப்டெம்பர் 15, 1989) பெல்ஜியத்தில் பிறந்த பிரான்சு நாட்டவர். இவர் ஒரு குற்றவாளியாகவும், இசுலாமியப் பயங்கரவாதியாகவும் சந்தேகிக்கப் படுபவர். நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் சம்பந்தப் பட்டவர் என்ற சந்தேகத்தில் தேடப்பட்டுக் கொண்டிருப்பவர்.
வாழ்க்கை
சாலோ அப்டெச்லாம் பெல்ஜியத்தில் Molenbeek-Saint-Jean/Sint-Jans-Molenbeek என்னும் இடத்தில் வளர்ந்தவர். இவரது பால்ய பருவத்து நண்பனாக இருந்த அப்துல்கமீத் அபாஓட் (Abdelhamid Abaaoud) நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலை திட்டமிட்டவர் என நம்பப் படுபவர். சாலோ அப்டெச்லாம் ஒரு மெக்கானிக் ஆக STIB/MIVB இல் 2009 - 2011 வேலை செய்தவர். இவரது வேலைக்கான சமூகமளிப்பின் ஒழுங்கின்மை காரணாமாக இவர் இந்த வேலையிலிருந்து நீக்கப்பட்டார். இவர் 2010, 2011 வருடங்களில் அப்துல்கமீத் அபாஓட் (Abdelhamid Abaaoud)  உடன் இணைந்து பல்வேறு குற்றச்செயல்களில் ஈடுபட்டுள்ளார்.
குடும்பம்
சாலோ அப்டெச்லாம் இன் குடும்பம் 1960 இலிருந்து Molenbeek-Saint-Jean/Sint-Jans-Molenbeek என்னும் இடத்தில் வாழ்ந்து கொண்டிருக்கிறது. சாலோ அப்டெச்லாம் மூன்று ஆண்குழந்தைகளில் ஒருவர். இவரது சகோதரன் இப்ராகிம் நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் வெடிமருந்தைக் கட்டிச்சென்று பாய்ந்து தற்கொலைத் தாக்குதலில் இறந்தவர். இவரது மற்றைய சகோதரன் இந்தத் தாக்குதல்கள் எதிலும் சம்பந்தப்படவில்லை என நம்பப்படுகிறது.
மேற்கோள்கள்
பகுப்பு:1989 பிறப்புகள் பகுப்பு:வாழும் நபர்கள்
பர்வேசு சர்மா
பர்வேஸ் சர்மா (arvez Sharmaந ) நியூயார்க்கைச் சேர்ந்த இந்திய திரைப்படத் தயாரிப்பாளர், எழுத்தாளர் மற்றும் பத்திரிகையாளர் ஆவார். அவர் திரைப்படப் பிரிவில் 2018 ஆம் ஆண்டிற்கான குகன்ஹெய்ம் உதவித் தொகையினைப் பெற்றுள்ளார். உதவித் தொகைக்கான 94 வது ஆண்டில் 3000 விண்ணப்பதாரர்களிடமிருந்து தேர்ந்தெடுக்கப்பட்ட 173 நபர்களில் இவரும் ஒருவராக இருந்தார். இந்த உதவித் தொகையானது 1925 ஆம் ஆண்டில் துவங்கப்பட்டது. ஜனாதிபதி எட்வர்ட் ஹிர்ஷ், 94 வது ஆண்டு போட்டியின் வெற்றியாளர்கள் சிறந்தவர்களில் சிறந்தவர்கள் என்று கூறினார்.
எ ஜிஹாத் ஃபார் லவ் படத்திற்காக சிறந்த ஆவணப்படத்திற்கான 2009 கிளாட் மீடியா விருது உட்பட பல சர்வதேச விருதுகளைப் பெற்றார். 2016 ஆம் ஆண்டில், சர்மாவை மனித உரிமை பாதுகாவலர் என்று இவரை பன்னாட்டு மன்னிப்பு அவை  பார்ரட்டியது. இந்த விருதானது உலகளாவிய மனித உரிமை ஆர்வலர்களுக்குநெதர்லாந்தின் டென் ஹாக்கில் வழங்கப்படும் ஒரு விருது ஆகும். இந்த விருதினை அவர் சவுதியின் மனித உரிமை ஆர்வலரான என்சாஃப் ஹைதருடன் பகிர்ந்து கொண்டார்.
2009 ஆம் ஆண்டில், தலாய் லாமா தலைமையிலான உங்கள் உலகத்தை மாற்றும் 50 தொலைநோக்கு பார்வையாளர்கள் பட்டியலில் ஒருவராக சர்மா பெயரிடப்பட்டார். 29 மே 2013 அன்று 583,பார்க் அவென்யூ, நியூயார்க்கில் நடந்த டி.என்.சி நிகழ்வில், மைக்கேல் ஒபாமாவால் எல்ஜிபிடி ஹீரோ என்று கவுரவிக்கப்பட்டார். இந்த நிகழ்வை பிராவோவின் ஆண்டி கோஹன் மற்றும் என்.பி.ஏ நட்சத்திரம் ஜேசன் காலின்ஸ் ஆகியோர் தொகுத்து வழங்கினர்.
விருது மற்றும் மானியங்கள்
சர்மா தனது வாழ்நாளில் கீழ்கானும் பல விருதுகள் மற்றும் மானியங்களைப் பெற்றுள்ளார்
டிசம்பர் 2006 ஆம் ஆண்டில் சன்டான்ஸ் ஆவணப்படத்திற்கான மானியம் பெற்றார். அதே ஆண்டில் விஷுவல் ஆர்ட்ஸிற்கான ஆண்டி வார்ஹோல் அறக்கட்டளையின் மானிய உதவி பெற்றார். 2008 ஆம் ஆண்டில் சிறந்த ஆவணப்படத்திற்கான கிளாட் மீடியா விருது,  எச். வான் அமெரிங்கன் அறக்கட்டளை உதவி.[நவம்பர் 2005, ஜூன் 2007, டிசம்பர் 2007, அக்டோபர் 2013, செப்டம்பர் 2015] எ ஜிஹாத் ஃபார் லவ் படத்திற்காக சிறந்த ஆவணப்படத்திற்கான 2009 கிளாட் மீடியா விருது உட்பட பல சர்வதேச விருதுகளைப் பெற்றார். 2016 ஆம் ஆண்டில், சர்மாவை மனித உரிமை பாதுகாவலர் என்று இவரை பன்னாட்டு மன்னிப்பு அவை  பார்ரட்டியது
ஆரம்பகால வாழ்க்கை
ஷர்மா 8 ஜூலை 1975 இல் புதுதில்லியில் பிறந்தார். உயர்நிலைப்பள்ளி கல்வியினை செயின்ட் மேரிஸ் அகாடமி என்று அழைக்கப்படும் கத்தோலிக்க பள்ளியில் பயின்றார். அங்கு அனைத்து மாணவர்களும் காலை சட்டசபையின் போது கிறித்து கற்பித்த செபத்தினைக் கூற வேண்டும். கல்கத்தா பல்கலைக்கழகத்தின் பிரசிடென்சி கல்லூரியில் ஆங்கில இலக்கியம் பயின்றார். ஜாமியா மில்லியா இஸ்லாமியா பல்கலைக்கழகத்தில் தகவல் தொழில் நுட்ப பிரிவினைப் பயின்றார். 2000 ஆம் ஆண்டில் கொலம்பியா பல்கலைக்கழகத்தின் திரைப்படப் பள்ளியில் பயின்றார். ஆனால் நிதி பற்றாக்குறையால் தொடர்ந்து கற்க முடியவில்லை. பின்னர் அமெரிக்க பல்கலைக்கழகத்திற்குச் சென்றார். அங்கு அவர் உதவித்தொகையுடன் கல்வி கற்றார்.
குறிப்புகள்
பகுப்பு:அமெரிக்க இந்தியர்கள் பகுப்பு:இந்திய முஸ்லிம்கள் பகுப்பு:வாழும் நபர்கள் பகுப்பு:1975 பிறப்புகள் பகுப்பு:ந.ந.ஈ.தி நபர்கள்
சாத்தமங்கலம் சாஸ்தா திருக்கோயில், கடலூர்
சாத்தமங்கலம் சாஸ்தா ஐயப்பன் திருக்கோயில், கடலூர் கடலூர் அடுத்த சாத்தமங்கலம் என்னும் ஊரில் அமைந்துள்ளது.
வெளி இணைப்புகள்
பகுப்பு:கடலூர் மாவட்டத்திலுள்ள ஐயப்பன் கோயில்கள்
1988
1988 (MCMLXXXVIII) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.
புதுக்கோட்டை மாவட்ட சார் நிலை நீதிமன்றங்கள்
புதுக்கோட்டை மாவட்ட சார் நிலை நீதிமன்றங்கள் இந்தியாவின் மாநிலமான தமிழகத்தின் மாவட்டமான் புதுக்கோட்டையில் இயங்கும் சார் நிலை உள்நீதிமன்றங்களாகும். இவைகள் மதுரைக் கிளை அமர்வின் கீழ் இயங்கும் நீதிமன்றங்காளாகும். இந்நீதிமன்றங்கள் அம்மாவட்டத்தின் நகர மற்றும் கிராம நீதிமுறைமைகளை செயல்படுத்துகின்றன.
மேற்கோள்கள்
பகுப்பு:தமிழக நீதிமன்றங்கள் பகுப்பு:புதுக்கோட்டை மாவட்டம்
ஈரோடு சுப்ரமணியசுவாமி கோயில்
சுப்ரமணியசாமி கோயில் தமிழ்நாட்டில் ஈரோடு மாவட்டம், பார்க் ரோடு என்னும் பகுதியில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927ஆம் ஆண்டின் அறநிலையப் பாதுகாப்புச் சட்டப்படி அரசு நிர்வாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. தை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குமாரவாடி ஊராட்சி, செங்கல்பட்டு
குமாரவாடி ஊராட்சி (Kumaravadi Gram Panchayat), தமிழ்நாட்டின் செங்கல்பட்டு மாவட்டத்தில் உள்ள மதுராந்தகம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1080 ஆகும். இவர்களில் பெண்கள் 534 பேரும் ஆண்கள் 546 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விபா நடராஜன்
விபா நடராஜன் ஒரு இந்தியத் திரைப்பட நடிகையாவார். சென்னையில் பிறந்த இவர் சென்னையிலும் பெங்களூரிலும் பள்ளிப் படிப்பை நிறைவு செய்தார். இவர் சுற்றுலா மற்றும் சுற்றுலாப்பிரிவு இளங்கலை பட்டதாரி ஆவார். நடிகர் அரவிந்த் சாமி இவரின் உறவினர் என்பது குறிப்பிடத்தக்கது.
இவர் கன்னடத்தில் 2011 வெளிவந்த ஆத்தா படத்தில் சுமந்த் ஷைலேந்திராவுடன் இணைந்து அறிமுகமானார். இதில் அவரது செயல்திறன் குறித்து கலவையான விமர்சனங்களைப் பெற்றார். இவரது இரண்டாவது படம் தமிழில் வெளிவந்த காதல் படமான லீலை. இப்படத்தின் பெரும்பகுதி 2008 இல் படமாக்கப் பட்டாலும் 2012 இலேயே வெளியிடப்பட்டது. இந்தப் படத்தில் காயத்திரி என்ற துணை கதாப்பாத்திரத்தில் இவர் இடம்பெற்றார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள்
திருஈங்கோய்மலை மரகதாசலேசுவரர் கோயில்
இந்த மலையை மரகதமலை என்பர். காவிரியின் தென்கரையிலுள்ள கடம்பந்துறையைக் காலையிலும், திருவாட்போக்கியை நண்பகலிலும், இந்த ஈங்கோயை மாலையிலும், ஒரே நாளில் நடந்து சென்று வழிபடுவது, சாலச் சிறந்தது எனச் சான்றோர் கூறுவர்.
நக்கீரதேவ நாயனார் என்னும் பத்தாம் நூற்றாண்டுப் புலவர், இம் மலையின் பெருமையைத் திருஈங்கோய்மலை எழுபது என்னும் நூலாகப் பாடியுள்ளார்.
திருத்தல வரலாறு
இத்தல நாதர், மரகத லிங்கமாக விளங்குவதற்கு வரலாறு ஒன்று உண்டு. முன்னர், ஆதிசேஷனும், வாயுவும் தத்தம் வல்லமையை நிலை நாட்டிட, கடும் போரில் ஈடுபட்டனர். அச்சமயம், ஆதிசேஷனால் முழுவதுமாக மூடப்பட்டிருந்த மேரு மலையிலிருந்து வைரம், சிவப்பு மணி, மரகதம், மாணிக்கம் மற்றும் நீலம் ஆகியவை சிதறி விழுந்தன. அவ்வாறு, மரகதம் (பச்சைக்கல்) வீழ்ந்த இடமே, திரு ஈங்கோயில் என்பர். இதன் காரணமாகவே இங்குள்ள மூலவர் மரகதாலேசுவரர் ஆனார்.
மூன்று தலங்கள்
காலைக்கடம்பர், மத்தியானச் சொக்கர், அந்தி ஈங்கோய்நாதர் என்பர். காலையில் குளித்தலை, மதியம் ஐயர்மலை, மாலையில் ஈங்கோய்மலை ஆகிய மூன்று தலங்களையும், ஒரே நாளில் வழிபட்டால் நினைத்தது நிறைவேறும் என்ற நம்பிக்கை உள்ளது. கார்த்திகை சோமவாரத்தில், இவ்வாறாக ஒரே நாளில் வழிபட்டு நலமடைகின்றனர்.
திருத்தலப் பாடல்கள்
63 நாயன்மார்களில், முதன்மையானவர்களில் ஒருவரான திருஞான சம்பந்தர், இத்தலத்தைப் பற்றிப் பாடிய பாடல்கள் பன்னிரு சைவத் திருமுறைகளில் முதலாம் திருமுறையில் இடம் பெற்றுள்ளன. அவற்றில் ஒன்றினைக் கீழே காணலாம்:
முதல் திருமுறை, திருஞானசம்பந்தர் தேவாரம்
070 திருவீங்கோய்மலை
அறுசீர்க் கழிநெடிலடி ஆசிரிய விருத்தம்
(மா 5 / காய்)
(1, 5 சீர்களில் மோனை)
வினையா யினதீர்த் தருளே புரியும் விகிர்தன் விரிகொன்றை நனையார் முடிமேல் மதியஞ் சூடும் நம்பா னலமல்கு தனையார் கமல மலர்மே லுறைவான் தலையோ டனலேந்தும் ''எனையா ளுடையான் உமையா ளோடும் ஈங்கோய் மலையாரே! 7''
பரக்கும் பெருமை இலங்கை யென்னும் பதியிற் பொலிவாய அரக்கர்க் கிறைவன் முடியுந் தோளும் அணியார் விரல்தன்னால் நெருக்கி யடர்த்து நிமலா போற்றி யென்று நின்றேத்த ''இரக்கம் புரிந்தார் உமையா ளோடும் ஈங்கோய் மலையாரே! 8.''
இத்திருத்தலத்தின் மீதான பிறிதொரு தேவாரப் பதிகம் கீழே தரப்பட்டுள்ளது:
010 நக்கீரதேவ நாயனார் - திருஈங்கோய்மலை எழுபது!
பதினொன்றாம் திருமுறை
இரு விகற்ப நேரிசை வெண்பா
அடியும் முடியும் அரியும் அயனும் படியும் விசும்பும்பாய்ந் தேறி - நொடியுங்கால் இன்ன தெனவறியா ஈங்கோயே ஓங்காரம் மன்னதென நின்றான் மலை!.1 - நக்கீரர் சுவாமிகள் அருளிய திருஈங்கோய்மலை எழுபது.
வெளி இணைப்புகள்
பகுப்பு:காவேரி வடகரை சிவன் கோயில்கள் பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:சக்தி பீடங்கள்
என். தனசேகரன்
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மா. ஸ்ரீனிவாசன்
'''மா. ஸ்ரீனிவாசன்''' (Srinivasan Madhavachari, ஜனவரி 12, 1937- பிப்ரவரி 25, 2000) இந்திய உச்ச நீதிமன்ற முன்னாள் நீதிபதியாவார்.
வாழ்க்கையும் கல்வியும்
தஞ்சை மாவட்டத்தில் உள்ள சித்தாடி என்னும் சிற்றூரில் பிறந்தவர். சென்னையில் தியாகராயர் நகர் இராமகிருஷ்ணா ஆரம்பப் பள்ளியில் பள்ளிப் படிப்பும், லயோலா கல்லூரியில் இளநிலைப் பட்டப்படிப்பும் படித்தார். பட்டப் படிப்பில் தங்கப் பதக்கமும் வடமொழியில் முதன்மையான மாணவனாகத் தேறியமைக்காக வெள்ளிப் பதக்கமும் பெற்றார். சென்னை சட்டக் கல்லூரியில் பி.எல் பட்டப்படிப்பில் தங்கப்பதக்கமும், சர்வதேசச் சட்டத்தேர்வில், மாநிலத்திலேயே முதல் மாணவனாகத் தேறியமைக்காகத் தங்கப் பதக்கமும் பெற்றார்.
அ. சையத் இப்ராஹிம்
'''அ. சையத் இப்ராஹிம்' (Dr.A. Syed Ibrahim,'' பிறப்பு: சனவரி 20 1947) ஹிமானா சையத் எனும் பெயரால் அறியப்பட்ட இவர் தமிழ்நாட்டில் முன்னணி இஸ்லாமிய தமிழ் எழுத்தாளர்களுள் ஒருவராவார். கவிதைகள், சிறுகதைகள், புதினங்கள், ஆய்வுகள், ஆய்வுக்கட்டுரைகள் என தமிழ் இலக்கியத்தின் பல்வேறு துறைகளிலும் பங்களிப்பு வழங்கி வரும் இவர் ஒரு மருத்துவராவார். இவரொரு புகைப்பட கலைஞரும்கூட.
வரலாற்றுச் சுருக்கம்
இந்தியா, தமிழ்நாடு, இராமநாதபுரம் மாவட்டத்தில் சித்தார் கோட்டை எனுமிடத்தில், மல்லாரி அப்துல் கனி மரைக்காயர், உம்மு ஹபீபா தம்பதியினரின் புதல்வராக சனவரி 20 1947 இல் பிறந்தார். தேவகோட்டை தேபிரித்தோ பள்ளியில் தனது ஆரம்பக் கல்வியைப் பெற்று பின்பு சென்னை லொயோலா பள்ளியில் உயர்கல்வியைத் தொடர்ந்தார். 1966 ஆம் ஆண்டில் மதுரை மருத்துவக் கல்லூரிக்குத் (மதுரை பல்கலைக்கழகம்) தெரிவான இவர் 1972ஆம் ஆண்டில் எம்.பி.பி.எஸ். மருத்துவப் பட்டத்தைப் பெற்றார். இவரின் மனைவி ஹிமானாபர். இத்தம்பதியினருக்கு அப்துல்கனி (தகவல் தொழில்நுட்பம், சிங்கப்பூர்), சமீம் அஸ்மி (சத்தணவு,மலேசியா) டாக்டர் வாஸிம்கான் (காது, மூக்கு, தொண்டை மருத்துவம், இந்தியா) ஆகிய மூன்று செல்வங்கள் உளர். தற்போது சென்னை அரும்பாக்கம் எனுமிடத்தில் வசித்துவருகின்றார்.
இலக்கியப் பங்களிப்பு
பள்ளிக் கல்வியை மேற்கொள்ளும் காலகட்டங்களிலேயே வாசிப்புப் பழக்கமும், கவிதைகள் எழுதும் பழக்கமும் இவரிடம் இயல்பாகவே காணப்பட்டது. கற்கும் காலத்தில் நூற்றுக்கணக்கான கவிதைகளை தனது நோட்டுப் புத்தகங்களில் எழுதிவருவதை ஒரு பொழுதுபோக்காகக் கொண்டிருக்கின்றார். இந்நிலையில் இவரின் முதல் கவிதை மறுமலர்ச்சி இதழில் 1964ஆம் ஆண்டில் பிரசுரமானது. முதல் சிறுகதை மலர்வதி (1987 அக்டோபர்) மாத இதழில் பிரசுரமானது. அதைத் தொடர்ந்து இந்தியா, இலங்கை, சிங்கப்பூர், மலேசியா ஆகிய நாடுகளிலிருந்து வெளிவரும் பல்வேறுபட்ட இதழ்களிலும், பத்திரிகைகளிலும் இவர் எழுதிவருகின்றார். இதுவரை இவரால் 650 சிறுகதைகளும், 10 புதினங்களும், 700 கட்டுரைகளும், 500 கவிதைகளும் எழுதப்பட்டுள்ளன. ஆங்கில மொழியிலும் அவ்வப்போது எழுதிவருகின்றார்.
எழுதியுள்ள நூல்கள்
ஹிமானா சையித் அவர்கள் இதுவரை 39 நூல்களை எழுதிவெளியிட்டுள்ளார்.
பத்திரிகைத்துறை
தமிழ் நாட்டிலிருந்து நான்கு தசாப்த காலங்களாக வெளிவரும் நர்கீஸ் மாத இதழில் கௌரவ ஆசிரியராக பணியாற்றி வருகின்றார்.
வெளியீட்டுப் பணி
தமிழகத்தில் மல்லாரி பதிப்பக நிறுவனர் இவரே.
வெளியிணைப்பு
டாக்டர் ஹிமானா சையத் அவர்களுடன் நேர்காணல்
உசாத்துணை
பகுப்பு:தமிழக எழுத்தாளர்கள் பகுப்பு:1947 பிறப்புகள் பகுப்பு:இந்திய முஸ்லிம் எழுத்தாளர்கள் பகுப்பு:இராமநாதபுரம் மாவட்ட நபர்கள்
10 ரூபாய் பணத்தாள் (இந்தியா)
காலனித்துவ காலத்திலிருந்து 10 ரூபாய் பணத்தாள் வெளியிடப்பட்டு புழக்கத்தில் இருந்து வந்தது. இந்திய ரிசர்வ் வங்கி இந்திய நாணயக் கட்டுப்பாட்டை 1923 ஆம் ஆண்டில் எடுத்துக் கொண்டதிலிருந்தும் தொடர்ந்து, 10 ரூபாய் பணத்தாள் வெளியிடப்பட்டு வருகிறது.
வடிவம்
மகாத்மா காந்தி வரிசையில் 10  பணத்தாள் 137 × 63 மிமீ அளவில் ஆரஞ்சு-ஊதா வண்ணத்தில், இந்திய ரிசர்வ் வங்கி ஆளுநரின் கையொப்பத்துடன், பக்கவாட்டில் மகாத்மா காந்தி உருவப்படத்துடன் அமைந்துள்ளது. அதில் பணத்தாளின் மதிப்பை பார்வையற்றவர்களும் அடையாளம் காண உதவுவதற்காக பிரெயில் அம்சம் உள்ளது. பணத்தாளின் பின்பக்கம் காண்டாமிருகம், யானை, புலி, இந்தியத் தாவரங்கள் போன்றவை இடம்பெற்றுள்ளன.
இந்திய 10 ரூபாயின் புதிய பதிப்பு விரைவில் புதிய பாதுகாப்பு அம்சங்களுடன் வெளியிடப்படும் என இந்திய ரிசர்வ் வங்கி 2017 ஆண்டு மார்ச் மாதம் அறிவித்தது. இந்த நோட்டுகள் 2005 மகாத்மா காந்தி தொடரில் அச்சிடப்படும்.
மகாத்மா காந்தி புதிய வரிசையில் 10 ரூபாய் பணத்தாள்களை வெளியிடப்போவதாக 2018 சனவரி 5 அன்று செய்திகள் வெளியாயின. இந்திய ரிசர்வ் வங்கி வெளியிட்ட மாதிரியின்படி, புதிய பத்து ரூபாய் பணத்தாளானது சாக்லெட் பழுப்பு நிறத்தில் அச்சடிக்கப்பட்டுள்ளது. முன்பக்கம் இந்திய ரிசர்வ் வங்கி ஆளுநர் உர்ஜித் பட்டேலின் கையொப்பத்துடன், மகாத்மா காந்தி உருவமும், பின்பக்கம் கொனார்க் சூரியக் கோயில் கட்டுமானத்தில் உள்ள தேர்ச் சக்கர சிற்பம், தூய்மை இந்தியா இலட்சினை ஆகியன இடம்பெற்றுள்ளது  சூரிய முத்திரை, தேவநாகரியில் எண் உரு மற்றும்  10 என்ற எழுத்து உள்ளிட்டவை அச்சடிக்கப்பட்டுள்ளது. புதிய ரூபாய் நோட்டு விரைவில் புழக்கத்துக்கு வரும் என்றும், ஏற்கெனவே புழக்கத்தில் உள்ள ரூபாய் நோட்டுகளும் தொடர்ந்து செல்லும் என்றும் ரிசர்வ் வங்கி விளக்கமளித்துள்ளது. இது 66 மிமீ x 123 மிமீ அளவில் இருக்கும்.
மொழிகள்
மற்ற இந்திய ரூபாய் நோட்டுகள் போல, 10 ரூபாய் பணத்தாள்களிலும் 17 இந்திய மொழிகளில் பணத்தின் மதிப்பு எழுதப்பட்டிருந்தது. இந்த நோட்டுகளின் முதல்பக்கத்தில் முதன்மையாக ஆங்கிலம், இந்தியில் பணத்தின் மதிப்பு எழுதப்பட்டுள்ளது. நோட்டின் பின்பக்கத்தில் இந்தியாவின் 22 அதிகாரப்பூர்வ அலுவல் மொழிகளில் 15 மொழிகளில் நோட்டின் மதிப்பு வரிசையாக எழுதப்பட்டுள்ளது. இந்த மொழி வரிசையானது அகரவரிசையில் இடம்பெற்றிருந்ததன. மொழிகளின் வரிசை பின்வருமாறு: அசாமி, வங்காள மொழி, குஜராத்தி, கன்னடம், காஷ்மீரி, கொங்கணி,  மலையாளம், மராத்தி, நேபாளி, ஒடியா, பஞ்சாபி, சமசுகிருதம், தமிழ், தெலுங்கு, உருது.
சிங்க முத்திரை வரிசை
1970 சிங்க முத்திரை வரிசையின் 10 ரூபாய் வரிசையில், அசோகத் தூண் இடம்பெற்றிருந்தது மேலும் பணத்தின் மதிப்பு நோட்டின் பின்புறத்தில் இந்தி, அசாமி, வங்காளி, குசராத்தி, கன்னடம், காஷ்மீரி, மலையாளம், மராத்தி, ஒடியா, பஞ்சாபி, சமசுகிருதம், தமிழ், தெலுங்கு, உருது ஆகியவற்றில் எழுதப்பட்டு இருந்தது, மேலும் இரண்டு மயில்களின் படங்களும் இடம்பெற்றன.
ஜார்ஜ் VI வரிசை
thumb|1937 முதல் 1943 வரை இந்திய ரிசர்வ் வங்கி வெளியிட்ட பத்து ரூபாய் பணத்தாள். thumb|1937 முதல் 1943 வரை இந்திய ரிசர்வ் வங்கி வெளியிட்ட பத்து ரூபாய் பணத்தாளின் பின்பக்கம். 1937 ஆம் ஆண்டின் ஜார்ஜ் VI வரிசையின் 10 ரூபாய் பணத்தாளானது ஆறாம் ஜார்ஜின் படத்தைக் கொண்டிருந்தது. இதன் பின்புறம் இரு யானைகளும் உருது, இந்தி, வங்காளி, பர்மியம், தெலுங்கு, தமிழ், கன்னடம், குஜராத்தி ஆகிய மொழிகளில் பணத்தின் மதிப்பு எழுதப்பட்டிருந்தது.
மேற்கோள்கள்
பகுப்பு:இந்திய பணத்தாள்கள் பகுப்பு:ரூபாய்
மெல்லிய கௌராமி
மெல்லிய கௌராமி (Frail gourami)(தீனோப்சு நொபிலிசு) என்பது வடகிழக்கு இந்தியா மற்றும் வங்காளதேசத்தைப் பூர்வீகமாகக் கொண்ட கௌராமி ஒற்றைச் சிற்றினப் பேரின மீனமாகும். இது ஏரிகள், குளங்கள், ஆறுகள் மற்றும் ஓடைகளில் ஏராளமான தாவரங்களுடன் காணப்படுகிறது. இந்த பேரினச் சிற்றின மீன் 10 cm நீளம் வரை வளரும். இது நீர்வாழ் உயிரினக் காட்சி வர்த்தகத்தில் அரிதாகவே காணப்படுகிறது. இந்த சிற்றினம் இதன் பேரினத்தில் அறியப்பட்ட ஒரே ஒரு சிற்றினம் ஆகும்.
மேற்கோள்கள்
பகுப்பு:மீன் பேரினங்கள்
நரிமணம் அகஸ்தீஸ்வரர் சந்திரமதி மாரியம்மன் கோயில்
நரிமணம் அகஸ்தீஸ்வரர் சந்திரமதி மாரியம்மன் கோயில் தமிழ்நாட்டில் நாகப்பட்டினம் மாவட்டம், நரிமணம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் அகஸ்தீஸ்வரர், சௌந்தரநாயகி, சந்திரமதி மாரியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
கொல்லம் வானூர்தி நிலையம்
கொல்லம் வானூர்தி நிலையம் (Quilon Aerodrome) என்பது தென்னிந்தியாவின் முந்தைய திருவிதாங்கூர் நாடும், இன்றைய கேரள மாநிலத்தின் கொல்லம் நகரில் உள்ள ஒரு வானூர்தி நிலையம் ஆகும். 1920 களில், சென்னை மகாணத்தை பிரித்தானியர் ஆட்சி செய்த காலத்தில் கொச்சின், திருவிதாங்கூர் மற்றும் மலபார் மாவட்டங்களில் குடிமை சமூகத்திற்கான வேறு வானூர்தி நிலையங்கள் இல்லை என்ற நிலை இருந்தது. திருவனந்தபுரம் பன்னாட்டு வானூர்தி நிலையத்துக்கு தெற்கே 1932 ஆம் ஆண்டில் சமஸ்தான தலைநகருக்கு 57 km  தெற்கே, உருவாக்கபட்டது. இது ஆசிரமம் மைதானம் என்று அறியப்பட்டது.
வானூர்தியின் தரையிறங்கும் பகுதி அருகிலுள்ள மலைகளிலிருந்து கொண்டுவரப்பட்ட செம்புரைக்கற்றகளால் பலப்படுத்தப்பட்டது, ஏனெனில் அங்கு ஏற்னவே இருந்த தளர்வான மண் வானூர்தி நிலையத்திற்ககுப் பொருந்தாது. வானூர்தி நிலையத்தில் கட்டிடங்கள் எதுவும் இல்லை, இருப்பினும், நிறுத்தப்படும் விமானங்களுக்கான வட்ட கான்கிரீட் திண்டு கட்டப்பட்டது. வானூர்தி நிலையம் பொதுப்பணித் துறையின்  கட்டுப்பாட்டில் இருந்தது. வானூர்தி நிலையம் பயிற்சிகளுக்ககும் பயன்படுத்தப்பட்டது. வானூர்தி நிலையத்ததின் எல்லையில் பயிற்சி விமானத்தில் ஏற்பட்ட விபத்தானது, விமானி மற்றும் பயிற்சிபெற்றவரின் மரணத்திற்கு காரணமாக ஆனாதால் இவை நிறுத்தப்பட்டன.
பழைய வானூர்தி நிலையத்தில் வானூர்தி பயிற்சி பள்ளிக்கான திட்டம்
2009 -2012 காலப்பகுதியில், உள்ளூர் அதிகாரிகள் வானூர்தி பயிற்சி பள்ளிக்காக வானூர்தி நிலையத்தைப் புதுப்பிக்க திட்டமிட்டனர். இலகுரக விமானங்களுக்காக 4,000 அடி ஓடுபாதை. இருக்கிறது என்றாலும், இந்த தளத்தைச் சுற்றி இப்போது கட்டிடங்கள் மற்றும் செல்பசி கோபுரங்கள் போன்ற பல உயரமான கட்டமைப்புகளால் சூழப்பட்டிருப்பதாலும், இந்த திட்டத்துக்கு உள்ளூர் மக்களிடமிருந்து ஆட்சேபனைகள் தோன்றியதாலும், திட்டம் நிராகரிக்கப்பட்டது.
வான்வழித் திட்டங்களின் மறுமலர்ச்சி
கேரள அரசு அஸ்ராம் பழைய வானூர்தி நிலைய பகுதி உட்பட 10 வான்வழிப் பாதைகளை அமைக்கும் திட்டத்தைத் தொடங்கியது. இது தொடர்பாக பிப்ரவரி 2020 அன்று மாநில அரசு இந்திய சிவில் விமான அமைச்சகத்திற்கு சாத்தியக்கூறு ஆய்வு அறிக்கையை சமர்ப்பித்தது.
குறிப்புகள்
பகுப்பு:கேரள வானூர்தி நிலையங்கள் பகுப்பு:Coordinates on Wikidata
மொல்லம்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமிர்தா பட்டேல்
thumb| இந்தியக் குடியரசுத் தலைவர் [[பிரதிபா பாட்டில், இந்திரா காந்தி பர்யவரன் புரஸ்கர் (2005) விருதை அமிர்தா பட்டேலுக்கு உலக சுற்றுச்சூழல் தினம் 2008 மற்றும் தேசிய இயற்கை வரலாற்று அருங்காட்சியகத்தின் அறக்கட்டளையின் 30வது ஆண்டு விழாவில் வழங்கினார்.]] அமிர்தா பட்டேல் (Amrita Patel) ஓர் இந்தியத் தொழில் அதிபரும், கூட்டுறவு பால் துறையுடன் தொடர்புடையவரும், சுற்றுச்சூழல் ஆர்வலரும் ஆவார். 1998 முதல் 2014 வரை இந்தியாவின் தேசிய பால் பண்ணை மேம்பாட்டு வாரியத்தின் தலைவராக இருந்தார். இது உலகின் மிகப்பெரிய பால் மேம்பாட்டுத் திட்டமான வெண்மைப் புரட்சியை முன்னெடுத்தது. இவர் பல நிறுவனங்களுக்கு தலைமை தாங்கினார். இவர் பல வங்கிகளின் வாரிய உறுப்பினராகவும் இருந்தார். இந்திய அரசு இவருக்கு 2001இல் பத்ம பூசண் விருது வழங்கியது.
ஆரம்ப கால வாழ்க்கை
அமிர்தா பட்டேல் 13 நவம்பர் 1943 அன்று புது தில்லியின் எண் 1 சப்தர்ஜங் சாலையில் குசராத்தி குடும்பத்தில் பிறந்தார். அரசு ஊழியரும், அரசியல்வாதியுமான ஹிருபாய் எம். பட்டேல்- சவிதாபென் ஆகியோரின் ஐந்து மகள்களில் இளையவர். இவரது தந்தை பணியிலிருந்து ஓய்வு பெற்றபோது, இவரது குடும்பம் 1959இல் குசராத்தில் உள்ள ஆனந்திற்கு திரும்பியது. இவர் மும்பையில் இருந்து தனது உயர் கல்வியைப் பெற்றார். பின்னர், கால்நடை அறிவியலிலும், கால்நடை பராமரிப்பிலும் இளங்கலை படிப்பை முடித்தார். 1965ஆம் ஆண்டில், இவர் பால் கூட்டுறவு அமைப்பான அமுலில் சேர்ந்து பின்னர் வர்கீஸ் குரியனின் கீழ் பயிற்சி பெற்றார்.
தொழில்
அமுலில் நாற்பதாண்டு காலப் பணிக்குப் பிறகு, 1998 முதல் 2014 வரை தேசிய பால் பண்ணை மேம்பாட்டு வாரியத்தின் தலைவராக பணியாற்றினார். பின்னர், இதன் நிர்வாக இயக்குநராக, இவர் உலகின் மிகப்பெரிய பால் மேம்பாட்டுத் திட்டமான வெண்மைப் புரட்சியை முன்னெடுத்தார்.
இவர் சுற்றுச்சூழலையும், சூழலியல் பாதுகாப்பையும் ஆதரிக்கிறார். இவர் சூழலியல் துறையில் பணிபுரியும் சுற்றுச்சூழல் பாதுகாப்புக்கான அறக்கட்டளையின் தலைவராக இருந்தார். இவர் ஆனந்தின் சர்தார் படேல் புதுப்பிக்கத்தக்க ஆற்றல் ஆராய்ச்சி நிறுவனம், சாருதார் ஆரோக்ய மண்டல் ஆகியவற்றின் தலைவர் ஆவார்.
அங்கீகாரம்
பால் துறை மேம்பாடு மற்றும் மேலாண்மை ஆகியவற்றில் இவரது பங்களிப்பிற்காக பல்வேறு விருதுகள் வழங்கப்பட்டன. இதில் பைனான்சியல் எக்ஸ்பிரஸ் வாழ்நாள் சாதனையாளர் விருது, தேசிய கட்டமைப்பிற்கான ஜவகர்லால் நேரு பிறந்த நூற்றாண்டு விருது (1999-2000), உலக பால் கண்காட்சியின் சர்வதேச ஆண்டின் சிறந்த நபர் (1997), இந்திய பால் சங்கத்தின் கூட்டுறவு, கிரிஷிமித்ரா விருது, எரிபொருள் பொறியியல் நிறுவனத்திடமிருந்து அறக்கட்டளை தேசிய விருது, சஹகரிதா பந்து விருது, போர்லாக் விருது (1991), இந்திரா காந்தி பர்யவரன் புரஸ்கர் (2005), மஹிந்திரா சம்ரிதி கிருஷி சிரோமணி சம்மன் (வாழ்நாள் சாதனை விருது, 2016) ஆகியவை அடங்கும்.
இந்திய அரசாங்கம் 2001 ஆம் ஆண்டில் இந்தியாவின் மூன்றாவது மிக உயர்ந்த குடிமகன் விருதான பத்ம பூசண்விருதை இவருக்கு வழங்கியது.
சான்றுகள்
பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:இந்திய சூழலியலாளர்கள் பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:20 ஆம் நூற்றாண்டு இந்தியப் பெண் தொழிலதிபர்கள் பகுப்பு:1943 பிறப்புகள் பகுப்பு:வாழும் நபர்கள்
ரொசாண்டா தமாஸ்
ரொசாண்டா ஒசீலியன் தாமஸ் (Rozonda Thomas) 1971 பிப்ரவரி 27 இல் பிறந்தவர் சில்லி என்ற  குழுவின் உறுப்பினரான இவர் ஒரு அமெரிக்க நடனக்கலைஞர், பாடகர், பாடலாசிரியர், நடிகை மற்றும் தொலைக்காட்சிப் பிரபலம் ஆவார். சில்லி என்பது தொழில் ரீதியாகவும் அறியப்பட்ட டி.எல்.சி குழுமத்தின் அங்கமாகும், 20 ஆம் நூற்றாண்டின் சிறந்த பெண் பாடகர்களின் குழுக்களில் ஒன்றாகும்.
ஆரம்ப வாழ்க்கை
ரொசாண்டா அட்லாண்டா, ஜோர்ஜியாவில் பிறந்தார். 1989 இல் பெஞ்சமின் எலிஜா மேஸ் உயர்நிலை பள்ளியில் படித்தார். அவரது தந்தை அப்துல் அலி, அரபு மற்றும் இந்திய வம்சாவளியைச் சேர்ந்தவர், மற்றும் அவரது தாயார் அவா தாமஸ் ஆப்பிரிக்க அமெரிக்க மற்றும் பூர்வீக அமெரிக்க வம்சாவளியைச் சேர்ந்தவர் ஆவார். தன் தாயால் வளர்க்கப்பட்ட தாமஸ், பின்னர் சாலி ஜெஸ்ஸி ரபேல் என்ற தொலைக்காட்சி நிகழ்ச்சியில் 1996 ல் முதன்முறையாக தனது தந்தையைச் சந்தித்த காட்சியை நடித்துக் காட்டினார்.
தனிப்பட்ட வாழ்க்கை
20 வயதில் ரொசாண்டா தயாரிப்பாளர் டல்லஸ் ஆஸ்டின் என்பவருடன் வாழ்க்கையைத் தொடங்கினார். ரொசாண்டா மற்றும் ஆஸ்டின் ஆகியோருக்கு ட்ரான் ஆஸ்டின் என்ற ஒரு மகன் 1997 ஜூன் 2 இல், பிறந்தார்.
குறிப்புகள்
பகுப்பு:அமெரிக்கத் திரைப்பட நடிகைகள் பகுப்பு:வாழும் நபர்கள் பகுப்பு:1971 பிறப்புகள் பகுப்பு:அமெரிக்க நடனக் கலைஞர்கள் பகுப்பு:அமெரிக்கப் பாடகர்கள் பகுப்பு:அமெரிக்க நடன இசைக் கலைஞர்கள் பகுப்பு:அமெரிக்கத் தொலைக்காட்சி நடிகர்கள் பகுப்பு:கிராமி விருது வென்றவர்கள்
வீயபுரம் ஊராட்சி
வீயபுரம் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள கார்த்திகப்பள்ளி வட்டத்தில் உள்ளது. இந்த ஊராட்சி 14.02 ச. கி. மீ. பரப்பளவில் அமைந்துள்ளது.
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
சவாய் மாதோபூர் மாவட்டம்
சவாய் மதோபூர் மாவட்டம் (Sawai Madhopur district) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். சவாய் மாதோபூர் நகரம் இம்மாவட்டத்தின் தலைநகர் ஆகும். இந்தியாவிலுள்ள மிகவும் பிற்படுத்தப்பட்ட 640 மாவட்டங்களில் இதுவும் ஒன்றாகும். பனாஸ் ஆறு இம்மாவட்டத்தில் பாய்கிறது.
அமைப்பு
இம்மாவட்டத்தின் எல்லைகளாக வடக்கே டெளசா மாவட்டமும், வடகிழக்கே கரெளலி மாவட்டமும் மேற்கே சம்பல் நதியும், தென்மேற்கே கோட்டா மாவட்டமும், தென்கிழக்கே புந்தி மாவட்டமும் கிழக்கே டோங் மாவட்டமும் அமைந்துள்ளது.
வட்டங்கள்
சவாய் மதோபூர் மாவட்டம் 8 வருவாய் வட்டங்களாக (தாசில்கள்) பிரிக்கப்பட்டுள்ளது.:
மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 13,38,114 ஆகும். இது மொரீசியஸ் நாட்டின் மக்கள் தொகைக்குச் சமமாகும். மக்கள் அடர்த்தி ஒரு சதுர கிலோமீட்டருக்கு 297 எனும் வீதத்தில் உள்ளது. கல்வியறிவு 66.19% ஆகும்.
மேற்கோள்கள்
பகுப்பு:இராஜஸ்தான் மாவட்டங்கள்
அர்ச்சனா இராமசுந்தரம்
அர்ச்சனா இராமசுந்தரம் (பிறப்பு 1 அக்டோபர் 1957), என்பவர் தமிழ்நாடு காவல்துறையில் உறுப்பினராக இருந்து ஓய்வு பெற்ற இந்தியக் காவல்துறை அதிகாரி ஆவார். இவர் 2018-ல் ஓய்வு பெறும் வரை 37 ஆண்டுகள் இந்தியக் காவல் பணியில் பணியாற்றினார். இவர் மத்திய துணை தரைப்படைக்குத் தலைமை தாங்கிய இந்தியாவின் முதல் பெண் காவல்துறை அதிகாரி ஆவார். இவரது கணவர் இராமசுந்தரம் 2011-ம் ஆண்டு வரை தமிழக அரசின் மூத்த இந்திய ஆட்சிப் பணி அதிகாரியாக பணியாற்றினார்.
தொழில்
அர்ச்சனா, இராசத்தான் பல்கலைக்கழகத்தில் பொருளாதாரத்தில் பட்டம் பெற்ற பிறகு ஒரு காவல்துறை அதிகாரியாகத் தனது வாழ்க்கையைத் தொடர்ந்தார். 1980-ல் இந்தியக் காவல் பணியில் சேர்ந்த இவர், 1980ஆம் ஆண்டின் ஒரே பெண் அதிகாரி ஆவார். 1989-ல், தெற்கு கலிபோர்னியா பல்கலைக்கழகத்தில் குற்றவியல் துறையில் முதுகலைப் பட்டம் பெற்றார். 1995-ல், இவருக்குக் குடியரசுத் தலைவர் பதக்கம் வழங்கப்பட்டது.
மே 2014-ல், இவர் நடுவண் புலனாய்வுச் செயலகத்தின் கூடுதல் இயக்குநராகச் சேர்ந்தார். இவர் நடுவண் புலனாய்வுச் செயலகத்தின் கூடுதல் இயக்குநராகப் பதவியேற்ற இந்தியாவின் முதல் பெண் அதிகாரி ஆவார். இவரது நியமனத்தைச் சட்ட விரோதமான நியமனம் எனக் கருதி உச்சநீதிமன்றத்தில் தமிழக அரசு சட்டரீதியாக வழக்குத் தொடர்ந்ததோடு, அர்ச்சனா நியமனத்துக்கு எதிராக உச்ச நீதிமன்றம் தீர்ப்பு வழங்கியது. கூடுதல் தலைமை இயக்குநர் நியமனத்திற்கு முன் அனுமதி கோராததால், தமிழக அரசால் பதவியில் அமர்த்தப்பட்டிருந்தும் பதவி நீக்கம் செய்யப்பட்டார்.
2015-ல், அர்ச்சனா மத்தியப் புலனாய்வுத் துறையிலிருந்து நீக்கப்பட்டு, தேசிய குற்ற ஆவணக் காப்பகத்தின் தலைமை இயக்குநராக நியமிக்கப்பட்டார். இருப்பினும், 2015ஆம் ஆண்டு மத்தியப் புலனாய்வுத் துறை சர்ச்சைக்குரிய வகையில் தேர்ந்தெடுக்கப்பட்ட போதிலும், 2017ஆம் ஆண்டு  மத்தியப் புலனாய்வுத் துறைத் தலைவர் பதவிக்கு அர்ச்சனா பரிந்துரைக்கப்பட்டார்.
மேற்கோள்கள்
பகுப்பு:தமிழ்நாட்டினர் பகுப்பு:வாழும் நபர்கள் பகுப்பு:1957 பிறப்புகள் பகுப்பு:இந்திய காவல் பணி அதிகாரிகள்
கோபி ஐயப்பன் திருக்கோயில், ஈரோடு
திருவிழா
கார்த்திகை மாதம்
திறக்கும் நேரம்
காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.
வெளி இணைப்புகள்
பகுப்பு:ஈரோடு பகுப்பு:ஈரோடு மாவட்டத்திலுள்ள ஐயப்பன் கோயில்கள்
எழுவான்கரை
எழுவான்கரை பிரதேசமானது மட்டக்களப்பு வாவிக்கு கிழக்குத்திசையில் அமைந்துள்ள நிலப்பரப்பாகும்.
அமைவிடம்
மட்டக்களப்பு வாவியானது மட்டக்களப்பு மாவட்டத்தை ஊடறுத்து வடக்குத் தெற்காக அமைந்துள்ளதுடன் அது மட்டக்களப்பு பிரதேசத்தினை இரு பிரிவுகளாக பிரிக்கின்றது. வாவியின் கிழக்கிப் பகுதியிலுள்ள நிலப்பரப்பே எழுவான்கரை பிரதேசம் என அழைக்கப்படுகிறது. கிழக்குப் பகுதியில் சூரியன் உதிப்பதால் (எழுவதால்) எழுவான்கரை என்று அழைக்கப் பட்டதாக கூறப்படுகிறது.
வாழ்வாதாரம்
எழுவான்கரை பிரதேசத்தின் அமைவிடம் காரணமாக இங்கு மீன்பிடித்தல் கைத்தொழில் கணிசமான அளவில் மேற்கொள்ளப்பட்டு வருகிறது. அத்துடன் மேட்டுநிலப் பயிர்களும் இங்கு பயிரிடப்படுகின்றன.
இவற்றையும் பார்க்க
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பெரிலியம் குளோரைடு
பெரிலியம் குளோரைடு (Beryllium chloride) என்பது பெரிலியம் மற்றும் குளோரின் இணைந்து உருவாகும் ஒரு வேதிச் சேர்மமாகும். இதன் மூலக்கூற்று வாய்பாடு BeCl2 ஆகும் நிறமற்ற நிலையில் நீரை உறிஞ்சும் தன்மை கொண்ட திண்மமாகக் காணப்படும் இச்சேர்மம் முனைவுக் கரைப்பான்கள் பலவற்றிலும் கரைகிறது. பெரிலியம் அலுமினியத்துடன் மூலைவிட்டத் தொடர்பு கொண்டிருப்பதால் அலுமினியம் குளோரைடின் பண்பு்களுடன் பெருமளவு ஒத்திருக்கிறது.
கட்டமைப்பும் தொகுத்தலும்
உயர் வெப்பநிலையில் பெரிலியம் குளோரினுடன் வினைபுரிந்து பெரிலியம் குளோரைடு தயாரிக்கப்படுகிறது:. .
பெரிலியம் ஆக்சைடை குளோரின் முன்னிலையில் வெப்பம்சார் கார்பன் ஒடுக்கம் செய்தும், பெரிலியத்தை ஐதரசன் குளோரைடுடன் சேர்த்து வினைப்படுத்தியும் கூட பெரிலியம் குளோரைடைத் தயாரிக்க இயலும்.
வினைகள்
உலர்ந்த காற்றில் பெரிலியம் குளோரைடு நிலைப்புத்தன்மையுடன் காணப்படுகிறது. இதுவொரு இலூவிக்கமிலம் என்பதால் சில வேதி வினைகளில் வினையூக்கியாகப் பயன்படுத்துகிறார்கள். மேலும் இது நீராற் சிதைக்கப்பட்டு ஐதரசன் குளோரைடாக மாறுகிறது.
BeCl2 + 2H2O → Be(OH)2 + 2 HCl
இச்சேர்மம் நான்ம ஐதரேட்டாகவும் உருவாகிறது.BeCl2•4H2O ([Be(H2O)4]Cl2). BeCl2 ஆக்சிசனேறிய கரைப்பானான ஈதரில் கரைகிறது.
பயன்கள்
மின்னாற்பகுப்பு முறையில் பெரிலியம் தயாரிப்பதற்கு பெரிலியம் குளோரைடு மூலப்பொருளாக உள்ளது. பிரீடல் கிராப்ட்சு வினையின் பொழுது இது வினையூக்கியாகப் பயன்படுகிறது.
வெளி இணைப்புகள்
பகுப்பு:பெரிலியம் சேர்மங்கள் பகுப்பு:குளோரைடுகள் பகுப்பு:உலோக ஆலைடுகள் பகுப்பு:அமில வினையூக்கிகள்
யாகோவ் போரிசோவிச் செல்டோவிச்
யாகோவ் போரிசோவிச் செல்டோவிச் அல்லது யாகாய் பாருசாவிச் சியால்டோவிச்  (Якаў Барысавіч Зяльдовіч, Я́ков Бори́сович Зельдо́вич; (8 மார்ச் 1914 – 2 திசம்பர் 1987) ஒரு பெயர்பெற்ர சோவியத் ஒன்றிய இயற்பியலாளர். இவர் பைலொருசியாவில் பிறந்தவர். இவர் சோவியத் அணுக்கரு ஆயுத/படைக்கல திட்டத்தில் முதன்மையான பங்களிப்பு செய்தவர். இவர் பங்களித்த அறிவியல் புலங்களாவன: பரப்பீர்ப்பு,  வினையூக்கவியல், அதிர்ச்சியலைகள், அணுக்கரு இயற்பியல், துகள் இயற்பியல், வானியற்பியல், அண்ட இயற்பியல், பொதுச் சார்பியல் கோட்பாடு.
சோவியத் அணுக்கரு மின்திட்டங்கள்
இவர் 1937 முதல் 1948 வரை தீப்பற்றல், கனற்சி, எதிர்வெடிப்புக் கோட்பாட்டில் பணியாற்றினார். இவர் யூரி கார்த்தோனுடன் இணைந்து, 1939 முதல் 1940 வரை அணுக்கருத் தொடர்வினைகளில் முதன்மையான முடிவுகளை எட்டினார். இவர் 1943 இல் சோவியத் அணுகுண்டுச் செயல்திட்டத்தில் இகோர் குர்ச்சத்தோவ் உடனிணைந்து பங்களிக்கத் தொடங்கினார். இவரது அணுக்கருவாயுதப் பணி 1963 அக்தோபர் வரை தொடர்ந்தது.
துகள், அணுக்கரு இயற்பியல் புலங்களுக்கான பங்களிப்பு
இவர் 1952 முதல் அ௶இப்படைத் துகள்களிலும் அவற்றின் உருமாற்றங்களிலும் பணிபுரியத் தொடங்கினார்.ஐவர் பை மேசானின் பீட்ட அச் சிதைவை முன்கனித்தார். இவர் எசு. கெர்ழ்சுட்டைனுடன் இணைந்து மென் ஊடாட்டத்துக்கும் மின்கந்டூடாட்டங்களுக்கும் இடையிலான ஒப்புமையை கவனித்துள்ளார். இவர் 1960 இல் மூவான் வினையூக்கத்தை (மேலும் துல்லியமான மூவான் வினையூக்க dt-பிணைவு) நிகழ்வை முன்கணித்தார். இவர் 197ரில் பியோதோர் சாப்பிரோவுடன் இனைந்து குர்ச்சதோவ் பதக்கம் வழங்கப்பட்டுள்ளார். இது சோவியத் ஒன்றியத்திலேயே அணுக்கரு இயற்பியலில் மிக உயர்ந்த விருதாகும். விருது உரையில் " மீத்தண் நொதுமிகளின் இயல்புகளின் முன்கணிப்புக்கும் கண்டுபிடிப்புக்கும் அவற்றின் ஆய்வுக்கும் தரப்பட்டது" எனக் கூறப்பட்டுள்ளது. இவர் 1958 ஜூன் 20 இல் சோவியத் ஒன்றிய அறிவியல் கல்வ்க்கழக கல்வியாளராகத் தேர்ந்தெடுக்கப்பட்டார். இவர் 1965 முதல்1983 ஜனவரி வரை,சோவியத் ஒன்றிய அறிவியல் கல்வ்க்கழகத்தின் கெல்டிழ்சு பயன்முறைக் கணிதவியல் நிறுவனப் பிரிவின் தலைமையை வகித்தார்.
வானியற்பியல், அண்டவியல் ஆய்வுகள்
இவர் 1960 களின் தொடக்கத்தில் வானியற்பியலிலும் அண்டக் கட்டமைப்பியலிலும் பணிசெய்யத் தொடங்கினார். இவரும் டுவின் சால்பீட்டரும் 1964 இல் தனியாக சார்பின்றி, முதன்முதலில் பாரிய அருந்துளையைச்சுற்றியுள்ள   அகந்திரள் வட்டுகள் தாம்  குவேசார்கள் வெளியிடும் பேரளவு ஆற்றல் வெளியீட்டுக்குப் பொறுபாகும் என முன்மொழிந்தனர். இவர் 1965 இல் இருந்து, மாஸ்கோ அரசு பல்கலைக்கழகத்தின் இயற்பியல் துரையின் பேராசிரியாகவும் சுட்டென்பெர்கு வானியல் நிறுவனத்தின் சார்பியல் வானியற்பியலின் கோட்டத் தலைவராகவும்  விளங்கினார்.
செல்டோவிச் வெம்புடவிக் கோட்பாட்டிலும் அண்ட நுண்ணலைப் பின்னணியின் இயல்புகளிலும்  பேரியல் அண்டக் கட்டமைப்பிலும்,  கருந்துளைகள் கோட்பாட்டிலும் பணிபுரிந்தார். இவர் இரசீத் சூன்யயேஉடன்னிணைந்து அண்ட நுன்னலைப் பின்னணி  தலைக்கீழ் [[காம்ப்ட்டன் சிதறல்|காம்ப்ட்டன் சிதறலுக்கு ஆட்படவேண்டும் என முன்மொழிந்தார்.  இது சூன்யயேவ்-செல்டோவிச் விளைவு எனப்படுகிறது.   அத்காமா அண்டவியல் தொலைநோக்கியும் தென்முணைத் தொலைநோக்கியும் சேர எடுத்த அளவீடுகள் பால்வெளிக்கொத்து அண்டவியல் நோக்கீட்டு ஆய்கருவிகளாக அவற்றை நிறுவின.  செல்டோவிச் பேரியல் அண்டக் கட்டமைப்பின் தன்மை பற்றிய கூர்மையான கண்னோட்டத்துக்குப் பங்களித்துள்ளார். குறிப்பாக,றீலாகுரேஞ்சிய சுற்றுலைவுக் கோட்பாட்டையும் ( செல்டோவிச் தோராயம்)  the application of th  ஒட்டுமைத் தோராயம் வழியிலான பர்கெரின் சமன்பாட்டு அணுகலையும் பயன்படுத்தி விளக்கியுள்ளார்.
கருந்துளை வெப்ப இயங்கியல்
செல்டோவிச் ஆக்கிங் கதிர்வீச்சுக் (கருந்துளை ஆவியாதல்) கண்டுபிடிப்பில் முதன்மையான பங்களிப்பு செய்துள்ளார். மாஸ்கோவுக்கு 1973 இல்சுட்ட்டீவன் ஆக்கிங் வந்திருந்தபோது சோவியத் அறிவியலாளர்காகிய செல்டோவிச்சும் அலெக்சி சுதாரோபின்சுகியும் அவருக்கு கவைய இயக்கவியல் உறுதியின்மை நெறிமுறைப்படி,  சுழலும் கருந்துளைகள் துகளகலாஉ உருவாக்கி உமிழவேண்டும் என்பத்தைக் காட்டினர்.
ஏற்பும் மதிப்புகளும்
இகோர் குர்ச்சதோவ் இவரை  "பேரறிஞர்"  என்றார். ஆந்திரேய் சக்காரொவ் " வனைத்துப் பொது அறிவியல் ஆர்வங்கள் கொண்டவர்" என்றார். சுட்டீவன் ஆக்கிங் ஒருதடவை செல்டோவிச்சிடம்: " உம்மைப் பார்ப்பதற்கு முன்பு, நிக்கோலசு பவிர்பாக்கி போல நீர் ஒரு குழு ஆசிரியர் என நம்பியிருந்தேன். "  எனக் கூறியுள்ளார்.
மேலும் படிக்க
பகுப்பு:1914 பிறப்புகள் பகுப்பு:1987 இறப்புகள் பகுப்பு:இறைமறுப்பாளர்கள் பகுப்பு:சோவியத் இயற்பியலாளர்கள் பகுப்பு:சோவியத் வானியலாளர்கள் பகுப்பு:உருசிய வானியலாளர்கள் பகுப்பு:அண்டவியலாளர்கள் பகுப்பு:ஆசிய மாதக் கட்டுரைகள் நவம்பர் 2015